́й же пря́мѡ сѣдя̀ пла́каше, коли́кихъ бла̂гъ лиши́ся, за є́же не пости́тися ко вре́мени: и изъ̑ ѻ́нагѡ ве́сь ро́дъ ѻ́ному ра́вныхъ пріѡбщи́ся, до́ндеже созда́вый на́съ, на́ше поми́ловавъ єстество̀, погиба́емое сатано́ю, ѿ дв҃ы ст҃ы́я ро́ждся и изря́днѣ пожи́въ, пу́ть на́мъ показа́въ, сопроти́вными ѻ́ному, ре́кше, посто́мъ и смире́ніемъ, и побѣди́въ хи́трѡ на́съ прельсти́вшаго, и па́ки въ дре́внее достоя́ніе приведѐ